open-index/open-wikipedia-markdown huggingface dataset:
Μπερνάρντο Βιττόνε

thumb|Ο ενοριακός ναός του Γκρινιάσκο
Ο **Μπερνάρντο Αντόνιο Βιττόνε** (*Bernardo Antonio Vittone*, 19 Αυγούστου 1704 – 19 Οκτωβρίου 1770) ήταν Ιταλός αρχιτέκτονας και συγγραφέας, ένας από τους τρεις σημαντικότερους αρχιτέκτονες του μπαρόκ που διακρίθηκαν στην περιοχή του Πεδεμόντιου στη βόρεια Ιταλία (οι άλλοι δύο ήταν οι προγενέστεροι Φιλίπο Γιουβάρα και Γκουαρίνο Γκουαρίνι). Από τους τρεις, ο Βιττόνε ήταν ο μόνος που γεννήθηκε στο Πεδεμόντιο. Πέτυχε μία σύνθεση της χωρικής επινοητικότητας του Γιουβάρα και της επιδεξιότητας μηχανικού του Γκουαρίνι, ιδίως στον σχεδιασμό των ναών, για τους οποίους είναι και γνωστός.

## Ζωή και έργο
Ο γεννήθηκε στο Τορίνο σε οικογένεια εμπόρων. Πιθανώς να γνώρισε την αρχιτεκτονική από τον θείο του, τον αρχιτέκτονα Τζαν Τζάκομο Πλαντέρυ, και ίσως να είχε εργασθεί ως βοηθός του Γιουβάρα προτού φύγει για τη Ρώμη. Στη Ρώμη ο Βιττόνε κέρδισε ένα πρώτο βραβείο στην Ακαδημία του Αγίου Λουκά το 1732. Οι αρχιτεκτονικές μελέτες του στη Ρώμη περιελάμβαναν έργα του Κάρλο Φοντάνα και λίγο πριν την επιστροφή του στο Τορίνο εκλέχθηκε μέλος της Ακαδημίας (1733).

Από το 1735 ο Βιττόνε ασχολήθηκε με την ετοιμασία για δημοσίευση του έργου του αείμνηστου Γκουαρίνι *Architettura Civile* (1737). Μετά τον θάνατο του Γιουβάρα το 1736, ο Βιττόνε έλαβε αρκετές αναθέσεις για σχέδια κτηρίων.

Τα πλέον δημιουργικά και αξιομνημόνευτα έργα του Βιττόνε είναι ενοριακοί ναοί σε μικρούς οικισμούς. Το Ιερό του Ευαγγελισμού του Βαλινόττο (1738-1739), κοντά στο Καρινιάνο ανεγέρθηκε για τους εργαζόμενους στους αγρούς και είναι ένα από τα αριστουργήματά του. Σημαντικός είναι και ο ναός της Αγίας Κιάρα στο Μπρα (1741-1742).

Ο Βιττόνε συνέγραψε δύο αρχιτεκτονικές πραγματείες. Η πρώτη ήταν η πολυσέλιδη *Istruzioni elementari*  (1760), που γράφει πολλά για τους κίονες, και η δεύτερη ήταν η *Istruzioni diverse*  (1766). Αμφότερες κυριαρχούνται από την παραδοσιακή αναγεννησιακή θεωρία των αναλογιών. 

## Παραπομπές


## Πηγές
* 

## Εξωτερικοί σύνδεσμοι

* Φωτογραφίες ναών που σχεδίασε ο Βιττόνε

Κατηγορία:Ιταλοί αρχιτέκτονες
Διομήδεια Ξάνθης

Η **Διομήδεια** είναι ένα χωριό του Δήμου Αβδήρων με 739 μόνιμους κατοίκους (απογραφή 2011)

Σύμφωνα με το Σχέδιο Καποδίστρια, η Διομήδεια υπήρξε μέχρι το τέλος του 2010, οικισμός του Δήμου Βιστωνίδος με έδρα τη Γενισέα. Με βάση τη νέα διοικητική διαίρεση που προβλέπει το Σχέδιο Καλλικράτης, το χωριό εντάχθηκε στο Δήμο Αβδήρων. Η Διομήδεια μαζί με τον Παλαιό Ζυγό, τον Αυξεντίου, το Παλαιό Κατράμιο, τον Πετεινό, τη Φελώνη και το Νέο Ζυγό αποτελούν την δημοτική κοινότητα Διομήδειας με συνολικό πληθυσμό 4421 κατοίκους.

Περίπου 400 μέτρα βορειοανατολικά του χωριού βρίσκεται τούμπα, στο ύψωμα Τεπές, όπου έχει εντοπιστεί οικισμός των νεολιθικών χρόνων, ο οποίος συνέχισε να κατοικείται μέχρι τους ιστορικούς χρόνους. Στη θέση έχουν βρεθεί θραύσματα λίθινων πελέκεων, μαρμάρινη κεφαλή ροπάλου, λεπίδες πυριτόλιθου, τμήμα από πήλινο ειδώλιο, νεολιθική κεραμική με εγχάρακτη διακόσμηση και όστρακα.

## Παραπομπές


## Εξωτερικοί σύνδεσμοι
* Δήμος Αβδήρων
* Περιφερειακή Ενότητα Ξάνθης 

Διομηδεια
Κατηγορία:Δήμος Αβδήρων
Κατάλογος ποδοσφαιριστών ανδρών με 150 ή περισσότερες διεθνείς συμμετοχές

Ο κατάλογος αυτός συνοψίζει τους ποδοσφαιριστές με 150 ή περισσότερες διεθνείς συμμετοχές με την εθνική ομάδα της χώρας τους. Έως τις 30 Σεπτεμβρίου 2025, 44 ποδοσφαιριστές εμφανίστηκαν σε 150 ή περισσότερους διεθνείς αγώνες για τις εθνικές τους ομάδες, σύμφωνα με τον επίσημο κατάλογο της FIFA. Ο κατάλογος ανανεώνεται με βάση αυτήν και την ενδιάμεση πληροφόρηση.

Ο πρώτος που κατάφερε επίσημα να συμπληρώσει αυτό τον αριθμό ήταν ο Γερμανός Λόταρ Ματέους στις 20 Ιουνίου του 2000. Όμως, όπως διαπιστώθηκε αργότερα, είχε προηγηθεί ο Αντνάν Αλ Ταλγιανί των Η.Α.Ε. στις 8 Απριλίου 1997, αλλά οι συμμετοχές του δεν είχαν ακόμα αναγνωριστεί από τη FIFA.

Κορυφαίος από το 2021 ήταν ο Μαλαισιανός Σου Τσινάν με 195 διεθνείς συμμετοχές αναγνωρισμένες από τη FIFA (ως πλήρεις Α διεθνείς αγώνες - *full A internationals*, ενώ η RSSSF αναγνωρίζει 219, συμπεριλαμβανομένων 24 αγώνων για τα προ-ολυμπιακά τουρνουά. Η Ποδοσφαιρική Ομοσπονδία της Μαλαισίας αναγνωρίζει συνολικά 252 διεθνείς αγώνες του Σου.

thumb|Κριστιάνο Ρονάλντο 
Το ρεκόρ του Σου καταρρίφθηκε στις 14 Ιουνίου 2022 από τον Κουβεϊτιανό Μπάντερ Αλ Μουτάουα, ο οποίος συμπλήρωσε 196 διεθνείς συμμετοχές. Στις 10 Δεκεμβρίου 2022 ο Πορτογάλος Κριστιάνο Ρονάλντο ισοφάρισε το ρεκόρ στον αγώνα Πορτογαλίας - Μαρόκου, ενώ στις 23 Μαρτίου 2023 στον αγώνα με αντίπαλο το Λιχτενστάιν έμεινε μόνος πρώτος.

## Κατάταξη

Τα δεδομένα είναι ακριβή έως 1 Απριλίου 2026.

Οι ποδοσφαιριστές που είναι ακόμα ενεργοί με την εθνική ομάδα υποδεικνύονται με **έντονα** γράμματα. 

ΠΟ: Ποδοσφαιρική Ομοσπονδία

**Σημειώσεις:**

## Δείτε επίσης

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα
* Κατάλογος ποδοσφαιριστών ανδρών με τις περισσότερες επίσημες εμφανίσεις
* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών με τα περισσότερα τέρματα πρωταθλήματος
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


__FORCETOC__

Κατηγορία:FIFA Century Club
Διεθνεις συμμετοχες
Άντονι Μπρεντάνο

Η **Άντονι Μπρεντάνο** (γερμανικά: *Antonie Brentano*, 28 Μαΐου 1780 - 12 Μαΐου 1869) ήταν Αυστριακή φιλάνθρωπος, συλλέκτης τέχνης, πατρόνα καλλιτεχνών και στενή φίλη του Λούντβιχ βαν Μπετόβεν, της οποίας της αφιέρωσε και τα έργα του *Diabelli Variations*. Γεννήθηκε στη Βιέννη ως **Γιοχάννα Άντονι Γιοσέφα Εντλ φον Μπίρκενστοκ** (*Johanna Antonie Josefa Edle von Birkenstock*) και ήταν κόρη Αυστριακού διπλωμάτη, εκπαιδευτικού μεταρρυθμιστή και συλλέκτη τέχνης, ονόματι Γιόχαν Μέλσιορ Έντλερ φον Μπίρκενστοκ. Η μητέρα της λεγόταν Καρολίνα Γιοσέφα φον Χάι. Η Μπρεντάνο είχε τρία αδέλφια, όλα τους αγόρια. Θείος της ήταν ο Γιόζεφ φον Ζόνενφελς, στον οποίον ο Μπετόβεν είχε αφιερώσει την 28η Σονάτα για πιάνο.

Τον Σεπτέμβριο του 1797, ο Φραντς Μπραντάνο, πλούσιος έμπορας, έρχεται με την οικογένεια του στη Βιέννη για να συναντήσει την οικογένειά της. Και μετά από μακροσκελή συζήτηση συμφώνησαν για γάμο, ο οποίος έγινε στις 12 Ιουλίου του 1798. Το ζευγάρι μετά μετακόμισε στη Φρανκφούρτη, όπου απέκτησε έξι παιδιά. Τον Αύγουστο του 1809, επιστρέφει στη Βιέννη για να φροντίσει τον πολύ άρρωστο πατέρας της, ο οποίος πεθαίνει μερικούς μήνες μετά. Η παραμονή της εκεί κράτησε για άλλη τρία χρόνια, ώστε να φροντίσει τη μεγάλη συλλογή του πατέρας της. Αργότερα, την ακολούθησε και ο άντρας της στη Βιέννη. Περί το 1810, η οικογένεια δημιούργησε δεσμούς φιλίας με τον Μπετόβεν, αλλά και με τον Γκέτε, ιδιαίτερα με τον πρώτο, ο οποίος της αφιέρωσε τα προαναφερθέντα έργα, αλλά και στην κόρη τους Μαξιμιλιάνα, την 30η σονάτα για πιάνο του.

Ο Αμερικανός ψυχολόγος και παραγωγής μουσικής, Μάιναρντ Σόλομον, συμπεριέλαβε την Μπρεντάνο ως μία από τις πιθανές παραλήπτες του περίφημου γράμματος του Μπετόβεν, ***[[Unsterbliche Geliebte]]***. Αν και η εκδοχή αυτή έμοιαζε πολύ πιθανή, ιδιαίτερα μετά τους δεσμούς σχέσεων των δύο, κατά το 1812, τίποτε δεν μπορεί να ειπωθεί με βεβαιότητα. Λέγοντας ότι μετά από τέσσερις δεκαετίες ψαξίματος, η Μπρεντάνο παραμένει η πιθανότερη παραλήπτρια. Περί το 1816, ωστόσο, η οικογένεια έφυγε από τη Βιέννη για τη Φρανκφούρτη όπου ο άνδρας της έλαβε το πόστο του γερουσιαστή. Την περίοδο αυτή, η Άντονι ξεκίνησε ένα ενεργό φιλανθρωπικό αγώνα, κάνοντάς την γνωστή ως η "Μητέρα των Φτωχών". Απεβίωσε, εκεί στη Φρανκφούρτη, στις 12 Μαΐου του 1869. 

## Παραπομπές
 

## Εξωτερικοί σύνδεσμοι
* Baron von Brentano, Brentanohaus in Winkel im Rheingau

Κατηγορία:Αυστριακοί ευεργέτες
Κατηγορία:Λούντβιχ βαν Μπετόβεν
Μκαλάμο (Πανγκάνι)

Το **Μκαλάμο** (αγγλικά / σουαχίλι: *Mkalamo*), είναι Αγροτικό Τμήμα στην Περιοχή Πανγκάνι (*Pangani District*), στην Περιφέρεια Τάνγκα (*Tanga Region*) της Τανζανίας.

Με την ίδια ονομασία (Μκαλάμο), υπάρχει επίσης και σε ένα Αγροτικό Τμήμα στην Περιοχή Κορόγκουε.

Σύμφωνα με την απογραφή του 2002, ο πληθυσμός στο Αγροτικό Τμήμα ήταν 4.182 κάτοικοι και με την απογραφή του 2012, ο πληθυσμός στο Αγροτικό Τμήμα αυξήθηκε σε 5.565 κατοίκους.

Το μέσο υψόμετρο στο Μκαλάμο είναι τα .

## Δείτε επίσης

## Σημειώσεις

;Παραπομπές σημειώσεων


## Παραπομπές

Κατηγορία:Τμήματα της Τανζανίας
Κατηγορία:Τμήματα της Τάνγκα
Κατηγορία:Περιφέρεια Τάνγκα
Κατηγορία:Κατοικημένες περιοχές στην Περιφέρεια Τάνγκα
Βραβεία της Ένωσης Κριτικών Κινηματογράφου της Νέας Υόρκης 1953

Τα **19α Βραβεία της Ένωσης Κριτικών Κινηματογράφου της Νέας Υόρκης** (αγγλικά: New York Film Critics Circle Awards), που ανακοινώθηκαν στις 28 Δεκεμβρίου 1953, απονεμήθηκαν στις 23 Ιανουαρίου 1954, τιμώντας την καλύτερη κινηματογραφική παραγωγή του 1953.

## Νικητές
**Καλύτερη Ταινία:**
**[[Όσο υπάρχουν άνθρωποι]]*

**Καλύτερος Α' Ανδρικός Ρόλος:**
*Μπαρτ Λάνκαστερ - *[[Όσο υπάρχουν άνθρωποι]]*

**Καλύτερος Α' Γυναικείος Ρόλος:**
*Όντρεϊ Χέπμπορν - *[[Διακοπές στη Ρώμη]]*

**Καλύτερη Σκηνοθεσία:**
*Φρεντ Τσίνεμαν - *[[Όσο υπάρχουν άνθρωποι]]*

**Καλύτερη Ξενόγλωσση Ταινία:**
**[[Justice Is Done|Justice Is Done (Justice est faite)]]* • Γαλλία

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου της Νέας Υόρκης
Κατηγορία:Κινηματογραφικά γεγονότα του 1953
Μπαμπάλα

Η **Μπαμπάλα** (αγγλικά / σουαχίλι: *Mpambala, [[Διεθνές Φωνητικό Αλφάβητο|δφα]]: m:pa·mbála:* ), είναι Αγροτικό Τμήμα στην Περιοχή Μκαλάμα (*Mkalama District*), στην Περιφέρεια Σινγκίντα (*Singida Region*) της Τανζανίας.

Σύμφωνα με την απογραφή του 2002, η Μπαμπάλα (*Mpambala*) είχε συνολικό πληθυσμό 10.882 κατοίκους, ενώ στην απογραφή του 2012, ο πληθυσμός της αυξήθηκε σε 11.192 κατοίκους.

Το κλίμα στην Μπαμπάλα είναι το υγρό, της τροπικής σαβάνας.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Περιοχή Μκαλάμα
* Σινγκίντα 

## Παραπομπές


Κατηγορία:Κατοικημένες περιοχές στην Περιφέρεια Σινγκίντα
Κατηγορία:Τμήματα της Τανζανίας
Κατηγορία:Γεωγραφία της Περιφέρειας Σινγκίντα
Καθολικότητα

Η **καθολικότητα** (το καθόλου) είναι μια έννοια που απαντά, κατ' αρχήν, στη λογική του Αριστοτέλη. Η έννοια αυτή αντιτίθεται σε εκείνη του μερικού (του καθ' έκαστον). Η πρόταση "ο άνθρωπος είναι θνητός" αναφέρεται συχνά ως η παραδοσιακή καθολική (γενική) πρόταση, που ορίζεται ως απλή πρόταση σύμφωνα με το σχήμα S είναι P.

Εκτός από τις συζητήσεις που αναφέρονται σε εσωτερικά θέματα της λογικής και θα διεξαχθούν σχετικά με τη μορφή των καθολικών προτάσεων, η μοντέρνα λογική θα ασχοληθεί ουσιαστικά με την υπαρξιακή εμβέλεια των καθολικών προτάσεων. Με αυτή την έννοια, αν η κλασική λογική πραγματεύεται την ύπαρξη ως ένα κατηγόρημα, η μοντέρνα λογική πραγματοποιεί μια αντιστροφή και διαβεβαιώνει, κατ' αρχήν, την ύπαρξη του πράγματος και, σε μία δεύτερη φάση, το χαρακτηρίζει με ένα κατηγόρημα. Η λογική του Πορ-Ρουαγιάλ (Port-Royal) διέκρινε ήδη τις μεταφυσικά καθολικές προτάσεις από τις καθολικά ηθικές προτάσεις.

## Παραπομπές

Κατηγορία:Φιλοσοφικές έννοιες
Κατηγορία:Αριστοτέλης
Καζάχοι

Οι **Καζάχοι** είναι λαός που κατοικεί κυρίως στο Καζαχστάν και στα γειτονικά τμήματα της αυτόνομης περιφέρειας Σινκιάνγκ Ουιγκούρ της Κίνας. Ανήκουν στον μογγολοειδή φυσικό τύπο, αλλά μιλούν μια τούρκικη γλώσσα. Στις αρχές της δεκαετίας του 1980 υπήρχαν περίπου 6.556.000 Καζάχοι του πρώην ΕΣΣΔ και 800.000 περίπου στην Κίνα.

Ο παραδοσιακός τρόπος ζωής των Καζάχων ήταν νομαδικός. Κατοικούσαν σε θολωτές φορητές σκηνές (γιούρτες ή γκερ) και μετακινόυνταν εποχικά σε αναζήτηση βοσκοτόπων. Εξέθρεψαν άλογα, πρόβατα, κατσίκες, βοοειδή και λίγες καμήλες.

Οι Καζάχοι διαιρούνταν σε τρεις κύριες ομάδες, τη Μεγάλη, τη Μεσαία και τη Μικρή ορδή, που καταλάμβαναν το ανατολικό, το κεντρικό και το δυτικό τμήμα του Καζαχστάν αντίστοιχα. Κάθε ορδή υποδιαιρούνταν σε μικρότερες ομάδες. Βασική μονάδα της κοινωνικής οργάνωσης ήταν η εκτεταμένη οικογένεια, που περιλάμβανε τους γονείς, τα ανύπαντρα παιδιά και τους παντρεμένους γιους με τις οικογένειες τους. 

Η νομαδική ζωή άρχισε βαθμιαία να περιορίζεται. Γύρω στο 1934 μόνο μια νομαδική ομάδα υπήρχε στην τότε ΕΣΣΔ, ενώ στο Σινκιάνγκ υπήρχαν πολλές ομάδες νομάδων, μέχρι τα μέσα της δεκαετίας του 1970. Τους παραχωρήθηκε μια ξεχωριστή ανεξάρτητη πολιτικά περιοχή, η αυτόνομη περιοχή Ιλί Καζαχ, καθώς και δυο αυτόνομες περιφέρειες στο ανατολικό Σινκιάνγκ.

Κατηγορία:Πληθυσμιακές ομάδες στη Ρωσία
Κατηγορία:Δημογραφία του Καζακστάν
Μαρία Αλεξάνδρα της Βάδης

Η **Μαρία Αλεξάνδρα της Βάδης** (*Marie Alexandra von Baden*, 1 Αυγούστου 1902 - 29 Ιανουαρίου 1944) ήταν κόρη του Μαξιμιλιανού της Βάδης.

## Βιογραφία
Η *Μαρία Αλεξάνδρα Θύρα Βικτωρία Λουίζα Καρόλα Χίλντα* γεννήθηκε την 1 Αυγούστου 1902 στο Ζάλεμ, και ήταν το μεγαλύτερο παιδί και η μοναχοκόρη του Μαξιμιλιανού της Βάδης και της Μαρίας Λουίζας του Αννοβέρου και του Κάμπερλαντ.

Στις 17 Σεπτεμβρίου 1924 παντρεύτηκε τον Βόλφγκανκ της Έσσης στο Κάστρο Ζάλεμ. Από αυτό το γάμο δεν υπήρξαν παιδιά.

Πέθανε σε επίθεση από τις Πολεμικές Αεροπορίες του Στρατού των ΗΠΑ κατά τη διάρκεια αεροπορικής επιδρομής στη Φρανκφούρτη στις 29 Ιανουαρίου 1944 κατά τη διάρκεια του Β΄ Παγκοσμίου Πολέμου σε ηλικία 41 ετών. Αυτή και άλλες επτά γυναίκες, οι οποίες ήταν βοηθοί, σκοτώθηκαν όταν το κελάρι, στο οποίο είχαν καταφύγει, κατέρρευσε κάτω από το βάρος του κτιρίου, καθιστώντας το σώμα της Μαρίας Αλεξάνδρας ελάχιστα αναγνωρίσιμο.

## Πρόγονοι

## Τίτλοι
*1 Αυγούστου 1902 - 17 Σεπτεμβρίου 1924: *Η Βασιλική Υψηλότητα* Πριγκίπισσα Μαρία Αλεξάνδρα της Βάδης
*17 Σεπτεμβρίου 1924 - 29 Ιανουαρίου 1944: *Η Βασιλική Υψηλότητα* Πριγκίπισσα Βόλφγκανκ της Έσσης, Διάδοχος Πριγκίπισσα της Φιλανδίας

## Παραπομπές


Κατηγορία:Οίκος του Τσέρινγκεν
Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Πριγκίπισσες της Έσσης
Κατάλογος δημάρχων Κερκυραίων

Ο **Δήμαρχος Κεντρικής Κέρκυρας και Διαποντίων Νήσων** (Δήμαρχος Κερκυραίων ως το 2019) είναι ο επικεφαλής του Δήμου. Ο Δήμος Κερκυραίων ιδρύθηκε στις 6 Ιανουαρίου 1866. Νωρίτερα λειτουργούσε η Τοπική Αυτοδιοίκηση από το Επαρχιακό Συμβούλιο της Κέρκυρας κατά την Αγγλοκρατία.  Πρώτος δήμαρχος ήταν ο Νικόλαος Β. Μάνεσης, ο οποίος υπηρέτησε από το 1866 ως το 1870. 
Ο πρώτος αιρετός δήμαρχος μετά την μεταπολίτευση ήταν ο Σπυρίδων Ραθ.

## Λίστα
### Δήμαρχοι από το 1866 ως το 1911
Δήμαρχοι από το 1866 ως το 1911 διετέλεσαν οι:

### Δήμαρχοι (1914-1974)

### Μετά τη Μεταπολίτευση (1974-2019)
Αιρετοί δήμαρχοι Κερκυραίων και του διάδοχου δήμου διετέλεσαν μεταπολιτευτικά οι εξής: 

## Παραπομπές


*
Κερκυρα
Αζωκαρμίνη

Η **αζωκαρμίνη** (azocarmine) οργανική ένωση που ανήκει στα αζινοχρώματα. Είναι κόκκινη, χρωστική και χρησιμοποιείται ως βαφή για το μετάξι και το μαλλί, και ακόμη σε βιολογικά εργαστήρια για τον χρωματισμό ιστολογικών παρασκευασμάτων. Υπάρχει σε δύο τύπους, G και Β. Η αζωκαρμίνη B έχει πιο βαθύ χρώμα και είναι περισσότερο ευδιάλυτη στο νερό.

Κατηγορία:Οργανικές ενώσεις
Κατηγορία:Χρωστικές
Κωνσταντίνος Παλαιολόγος (γιος Ανδρέα)

Ο **Κωνσταντίνος Παλαιολόγος** ήταν βυζαντινής καταγωγής ευγενής του Παπικού κράτους και πρίγκιπας της Βυζαντινής Αυτοκρατορίας  και Αυτοκράτορας των Ρωμαίων (1512-1543), τιτουλάριος εφόσον η αυτοκρατορία δεν υφίσταται.

Ήταν γιος του Ανδρέα Παλαιολόγου, τιτουλάριου βυζαντινού αυτοκράτορα και της Αικατερίνης, ή της δεύτερης γυναίκας του πατέρα του, βυζαντινής καταγωγής λαϊκή, είχε μία αδελφή την Μαρία. Ο Κωνσταντίνος που είχε γεννηθεί στην Ιταλία, πιθανότατα στην Ρώμη και στο Παπικό κράτος, υπηρέτησε ως στρατιωτικός στην προσωπική φρουρά του πάπα κι αργότερα, αναφέρεται από το 1508, έγινε και διοικητής της φρουράς. Πέθανε γύρω στο 1543, άγνωστο εάν παντρεύτηκε ή αν είχε απογόνους.

## Παραπομπές


Κωνσταντινος
Πυλαία Έβρου

*Για συνώνυμο οικισμό δείτε το λήμμα: [[Πυλαία]]*

Η **Πυλαία** είναι πεδινό χωριό της περιφερειακής ενότητας Έβρου σε υψόμετρο 140 μέτρων.

## Γενικά στοιχεία
Η Πυλαία βρίσκεται στα ανατολικά σύνορα της Ελλάδας με την Τουρκία, σε απόσταση 26 χλμ. Α.-ΒΑ. της Αλεξανδρούπολης (μέσω Εγνατίας) και 21 χλμ. Δ. από το συνοριακό σταθμό Κήπων. Νότια του χωριού περνάει η Εγνατία Οδός ενώ δυτικά ξεκινά το "Νότιο δασικό σύμπλεγμα Έβρου" που έχει χαρακτηριστεί Βιότοπος Natura2000. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Φερών. Το 1928 με το ΦΕΚ 4Α - 16/01/1928 ορίστηκε της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης διοικητικά, μαζί με τα Κοίλα και τη Μελία αποτελούν τη δημοτική κοινότητα Πυλαίας που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή του 2021 η δημοτική κοινότητα είχε πληθυσμό 102 κατοίκους, από 148 το 2011. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Παυσανίας ο Αθηναίος

Ο **Παυσανίας** (περίπου 420 π.Χ.) ήταν αρχαίος Αθηναίος από την Ακαμαντίδα και ήταν ο εραστής του ποιητή Αγάθωνα.  

Παρά το γεγονός ότι ο Παυσανίας παίρνει μέρος στο *[[Συμπόσιο (Πλατωνικός διάλογος)|Συμπόσιο]]* του Πλάτωνα, πολύ λίγα είναι γνωστά γι 'αυτόν. Οι ιστορίες του τείνουν να απευθύνονται μόνο στην ερωτική σχέση του με τον Αγάθωνα και δεν μας δίνουν πληροφορίες για τα προσωπικά του επιτεύγματα. Περίπου το 407 π.Χ απομακρύνθηκε από την Αθήνα προς την αυλή του μακεδόνα βασιλιά Αρχέλαου. 

Ο Παυσανίας εμφανίζεται για λίγο και σε δύο άλλους διαλόγους, τον *[[Πρωταγόρας (διάλογος)|Πρωταγόρα]]* του Πλάτωνα και το *[[Συμπόσιον (Ξενοφών)|Συμπόσιο του]]* Ξενοφώντα. 

## Δείτε επίσης
* Συμπόσιο

## Πηγές
*Harry Neumann, "On the Sophistry of Plato's Pausanias," *Transactions and Proceedings of the American Philological Association*, Vol. 95, (1964), pp.&nbsp;261–267.

Κατηγορία:Αρχαίοι Αθηναίοι
Κατηγορία:ΛΟΑΤ πρόσωπα της Αρχαιότητας
Ηπειρωτικότητα

Ο βαθμός κατά τον οποίο το κλίμα ενός τόπου επηρεάζεται από το γεγονός ότι βρίσκεται στο εσωτερικό μιας ηπείρου. Η θέση αυτή μειώνει δραστικά τις επιδράσεις της θάλασσας, επιφέροντας μεγάλες ημερήσιες και ετήσιες μεταβολές της θερμοκρασίας, μείωση των κατακρημνισμάτων και της σχετικής υγρασίας και μικρές αποκλίσεις ανάμεσα στην ημέρα με τη μέγιστη ετήσια θερμοκρασία και το θερινό ηλιοστάσιο, και ανάμεσα στην ημέρα με την ελάχιστη ετήσια θερμοκρασία και το θερινό ηλιοστάσιο.

Η άνοδος και η πτώση της θερμοκρασίας στην ατμόσφαιρα μπορεί να επηρεάσει μόνο ένα λεπτό στρώμα της επιφάνειας του εδάφους. Αυτό έχει ως συνέπεια το έδαφος να θερμαίνεται και να ψύχεται γρηγορότερα και να αποκτά μεγαλύτερες μέγιστες και ελάχιστες θερμοκρασίες σε σύγκριση με τις υδάτινες μάζες του πλανήτη μας, στις οποίες η ανάμιξη κατανέμει τις θερμοκρασιακές μεταβολές σε πολύ μεγαλύτερα βάθη. Το γεγονός αυτό εξηγεί τις μεγάλες μεταβολές της θερμοκρασίας του αέρα πάνω από την ξηρά και τις μικρές διακυμάνσεις της μέσης θερμοκρασίας σε ορισμένη εποχή. Η ποσότητα της υγρασίας στον αέρα μειώνεται αυξανόμενης της απόστασης από τη θάλασσα και μειουμένης της θερμοκρασίας. Όταν η ατμόσφαιρα είναι ήρεμη, θα μπορούσε να θεωρηθεί ότι το σημείο μέγιστης ηπειρωτικότητας μιας ηπείρου συμπίπτει με το πιο εσωτερικό σημείο της. Όμως, η πραγματοποιούμενη από τους ανέμους μεταφορά θερμότητας μεταθέτει το σημείο αυτό προς την κατεύθυνση των ανέμων.

Έχουν προταθεί διάφορες μαθηματικές εκφράσεις για την ποσοτική περιγραφή της ηπειρωτικότητας, όπως είναι η έκφραση που διατυπώθηκε το 1959 από τον Ιβάνοφ (N.N. Ivanov).

Κατηγορία:Κλίμα
Σαμπίνε Ντέρφλινγκερ

Η **Σαμπίνε Ντέρφλινγκερ** (γερμανικά: *Sabine Derflinger*, 1963) είναι Αυστριακή σκηνοθέτης κινηματογράφου, σεναριογράφος και παραγωγός ταινιών. 

Γεννήθηκε στη Βιέννη, όπου και ζει και εργάζεται έως σήμερα (μαζί και στο Βερολίνο).  Το 1991 ξεκίνησε τις σπουδές της στο Filmacademy Vienna, στην παραγωγή σεναρίου και στη δραματουργία αφού προηγουμένως είχε ήδη ξεκινήσει την καριέρα της στη κινηματογραφική βιομηχανία είτε ως βοηθός σκηνοθέτη είτε ως βοηθός παραγωγής. Το 1996 ολοκλήρωσε τις σπουδές της γράφοντας εργασία σχετικά με τις "αφηγήσεις ταινιών μεταξύ δράματος και έπους". Η πρώτη της ταινίας ως σκηνοθέτης, παραγωγός και σεναριογράφος έγινε το 1991, με το *Es war einmal*. Μέχρι σήμερα έχει συμμετάσχει σε δεκάδες ταινίες. 

Παράλληλα ξεκίνησε να σκηνοθετεί και ντοκιμαντέρ και στην τηλεόραση. Μάλιστα έγινε η πρώτη γυναίκα σκηνοθέτις που σκηνοθετεί επεισόδιο της καλτ αυστριακής σειράς, *Tatort*.  Η σειρά είναι και γερμανικής και ελβετικής παραγωγής, με τη Ντέρφλινγκερ να έχει σκηνοθετήσει δύο κεφάλαια της αυστριακής παραγωγής και ένα της γερμανικής. Μερικές ακόμα δημοφιλείς σειρές της χώρας στις οποίες σκηνοθέτησε ήταν το P*aul Kemp - Alles kein Problem* και το *Vier Frauen und ein Todesfall* αμφότερες του ORF. Το 2010 κυκλοφόρησε μία από τις πιο δημοφιλείς της ταινίες στην Αυστρία, το *Tag und Nacht*, του οποίου η πρωταγωνίστρια κέρδισε βραβείο στο Φεστιβάλ Κινηματογράφου Νέας Υόρκης, στην κατηγορία Καλύτερης Ηθοποιού. 

Το 2010 επίσης ίδρυσε τη δική της εταιρείας παραγωγής, την  Derflinger Film. Με την εταιρεία αυτή κυκλοφόρησε τις εξής ταινίες: *The Rounder Girls*, *Schnelles Geld*, *Eine von 8* και *What Remains*. Το 2013, η εταιρεία προσλήφθηκε από τον βραζιλιανικό σταθμό Globo TV, για την παραγωγή του *Em Família*, των οποίων κάποια επεισόδια γυρίστηκαν στη Βιέννη. Πολλές από τις ταινίες της και τα ντοκιμαντέρ της έχουν βραβευθεί, όπως το *Geraubte Kindheit*, το *Vollgas*, το *Kleine Schwester*, το *42plus* και το  *Tag und Nacht*. Στην Αυστρία θεωρείται μία από τις πιο σπουδαίες γυναίκες σκηνοθέτιδες της χώρας. Το 2012, έλαβε το βραβείο της Βιενέζικης Γυναίκας, για το συνολικό της έργο έως τώρα. 

## Παραπομπές


## Εξωτερικοί σύνδεσμοι
* Oficial Homepage
*Facebook
* 
*Austrian Directors website 

Κατηγορία:Αυστριακοί σκηνοθέτες κινηματογράφου
Κατηγορία:Αυστριακοί σεναριογράφοι
Κατηγορία:Αυστριακοί παραγωγοί ταινιών
ASIO

Το **Audio Stream Input/Output** ή (**ASIO**) είναι ένα πρωτόκολλο οδηγού συσκευής για ψηφιακό ήχο ορισμένο απο την Steinberg που προσφέρει μια διεπαφή χαμηλής αργοπορείας (low-latency) και υψηλής πιστότητας μεταξύ ενός προγράμματος και της κάρτας ήχου. Παρότι το DirectSound της Microsoft χρησιμοποιείται συχνά ως διαμεσολαβητης σήματος απο μή επαγγελματίες χρήστες, το ASIO επιτρέπει σε μουσικούς και ηχολήπτες να έχουν άμεση πρόσβαση σε εξωτερικό υλικό.

## Επισκόπηση
Το ASIO παρακάμπτει την κανονική διαδρομή ήχου απο το πρόγραμμα διαπερνώντας τις στρώσεις λογισμικού των Windows ώστε ένα πρόγραμμα να συνδέεται απευθείας με την κάρτα ήχου. Κάθε διαστρωμάτωση που παρακάμπτεται σημαίνει μια μείωση στην αργοπορία της μετάδοσης του ήχου απο το πρόγραμμα στην κάρτα ήχου ή αντίστροφα που είναι γνωστή ως latency. Κατά αυτόν τον τρόπο το ASIO προσφέρει έναν σχετικά απλό τρόπο πρόσβασης σε πολλαπλές εισαγωγές και εξαγωγές ήχου ανεξαρτήτως.

## Λειτουργικά συστήματα
Η υποστήριξη περιορίζεται σχετικά στα Microsoft Windows. Ξεκινώντας με τα Windows Vista, το KMixer αφαιρέθηκε και αντικαταστάθηκε με το WASAPI και έναν καινούριο WaveRT οδηγό καναλιών.

Υπάρχει επίσης ASIO για τα Linux που χρησιμοποιεί Wine, WineASIO,. το οποίο στέλνει τον ήχο στον σέρβερ JACK και επιτρέπει σε προγράμματα σχεδιασμένα να λειτουργούν με ASIO να τρέχουν με χαμηλό latency.

Άλλες δωρεάν εφαρμογές ανοικτού κώδικα είναι τα ASIO4All, FlexASIO, ASIO2KS, and ASIO2WASAPI.

Καθώς ο κώδικας ανοίκει στην Steinberg δέν μπορεί να έχει συμβατότητα με οποιοδήποτε  DAW ή λογισμικό ηχογράφησης των WIndows. Για παράδειγμα το εγχειρίδιο χρήσης του Audacity audio editor αναφέρει: *"Περιορισμοί αδειοδότησης μας εμποδίζουν να παρέχουμε υποστήριξη ASIO στις εκδόσεις του Audacity, όμως το Audacity μπορεί να [[compiler|κατασκευαστεί]] με υποστήριξη ASIO για ιδιωτική μη διανεμώμενη χρήση."*

## Αναφορές


## Εξωτερικοί σύνδεσμοι
* Steinberg website

Κατηγορία:Τεχνολογία ήχου
Πλάκα Έβρου

*Για συνώνυμους οικισμούς δείτε το λήμμα: [[Πλάκα (αποσαφήνιση)]]*

Η **Πλάκα** είναι πεδινό χωριό της περιφερειακής ενότητας Έβρου σε υψόμετρο 260 μέτρων.

## Γενικά στοιχεία
Η Πλάκα βρίσκεται προς τα όρια με την Περιφερειακή Ενότητα Ροδόπης και τα παράλια του Θρακικού πελάγους. Απέχει 18 χιλιόμετρα Δ.-ΒΔ. της Αλεξανδρούπολης και 48 χιλιόμετρα ΝΑ. από την Κομοτηνή. Δυτικά και νότια του χωριού περνάει η Εγνατία Οδός ενώ στα βορειοανατολικά οι είναι βιότοποι Κίρκης - Άβαντα. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Μάκρης. Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 105 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Γιάννης Κατράνης

O **Γιάννης Κατράνης** (Αλμυρός Μαγνησίας, 22 Φεβρουαρίου 1943 ) είναι Έλληνας ηθοποιός.

## Βιογραφικά στοιχεία
Γεννήθηκε στον Αλμυρό Μαγνησίας στις 22 Φεβρουαρίου 1943 και σπούδασε στη Δραματική Σχολή Αθηνών.                                                                                                                                                 

Ηθοποιός της σκηνής αναπτύσσει μεγάλη δραστηριότητα στον κινηματογράφο και συνεργάζεται για μια πενταετία με την εταιρεία Art Films Τζέιμς Πάρις. Γίνεται σύντομα πρωταγωνιστής της οθόνης, ο τελευταίος ίσως του ελληνικού κινηματογράφου.

Σήμερα διαμένει μόνιμα στην Στυλίδα.                                                       

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Έλληνες ηθοποιοί κινηματογράφου
Κατηγορία:Έλληνες σεναριογράφοι
Πορσελάνη

[thumb|250px|Ζωγραφισμένο κινεζικό αυτοκρατορικό πιάτο από [σμάλτο|επισμαλτωμένη πορσελάνη, ανάμεσα στο 1723 και 1735.]]
H **πορσελάνη** είναι κεραμικό υλικό το οποίο δημιουργείται από τη θέρμανση υλικών, με κύριο συστατικό τον καολίνη, σε κλίβανο σε θερμοκρασίες ανάμεσα στους 1.200 και 1.400 °C. Η σκληρότητα, αντοχή και διαφάνεια της πορσελάνης σε σχέση με άλλα κεραμικά υλικά οφείλεται κυρίως στην υαλοποίηση και τον σχηματισμό ορυκτού μουλίτη στις υψηλές θερμοκρασίες. Αν και ο ορισμός ποικίλει, η πορσελάνη χωρίζεται σε τρεις κατηγορίες: τη μαλακή, τη σκληρή και την κινεζική κοκκάλου. Η κατηγορία πορσελάνης εξαρτάται από τη σύνθεση της πάστας που χρησιμοποιήθηκε και τις συνθήκες θέρμανσης.

Η πορσελάνη εξελίχθηκε αργά στην Κίνα και τελικά τελειοποιήθηκε κάποια στιγμή περίπου 2.000 με 1.200 χρόνια πριν και στη συνέχεια διαδόθηκε στις άλλες χώρες της Άπω Ανατολής και έπειτα στην Ευρώπη και τον υπόλοιπο κόσμο. Η διαδικασία κατασκευής είναι πιο απαιτητική σε σχέση με άλλα κεραμικά και συχνά θεωρούνταν πιο πολύτιμη από άλλα κεραμικά αγγεία για την αντοχή, τη λεπτότητα και το λευκό χρώμα. Συνδυάζεται καλά με βαφή και μπορεί να λάβει εύκολα σχήμα, με αποτέλεσμα να έχει ευρεία διακοσμητική χρήση, από πιάτα μέχρι αγαλματίδια. Επίσης χρησιμοποιείται ως μονωτικό και οικοδομικό υλικό, καθώς και στην οδοντιατρική (όψεις πορσελάνης).

Η ονομασία πορσελάνη προέρχεται από την παλιά ιταλική λέξη πορτσελάνα (porcellana), η οποία αναφέρεται σε ένα κοχύλι, με το οποίο μοιάζει στην εμφάνιση. 

## Παραπομπές


Κατηγορία:Κεραμικά υλικά
Κατηγορία:Διηλεκτρικά
Υπουργείο Προεδρίας (Κύπρος)

Το **Υπουργείο Προεδρίας** της Κύπρου δημιουργήθηκε στις 9 Μαρτίου 1978 και καταργήθηκε τον Νοέμβριο του 1985. 

Στις 20 Ιουνίου 1985 η Βουλή των Αντιπροσώπων ψήφισε νόμο με τον οποίο καταργείτο το Υπουργείο Προεδρίας. Ο Πρόεδρος της Κύπρου Σπύρος Κυπριανού καταχώρησε αναφορά στο Ανώτατο Δικαστήριο ζητώντας γνωμάτευση αν ο νόμος είναι συνταγματικός. Την 1η Αυγούστου 1985 τα καθήκοντα του Υπουργού Προεδρίας ανατέθηκαν στον Υπουργό Δικαιοσύνης.

## Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Προεδρίας:

## Παραπομπές

Προεδριας
Κατηγορία:Υπουργείο Προεδρίας (Κύπρος)
Κατηγορία:Υπουργεία Προεδρίας
Μοναστηράκι Έβρου

Το **Μοναστηράκι** είναι πεδινό χωριό της περιφερειακής ενότητας Έβρου σε υψόμετρο 37 μέτρων.

## Γεωγραφικά - ιστορικά στοιχεία
Το Μοναστηράκι βρίσκεται δίπλα στα σύνορα της Ελλάδας με την Τουρκία, σε απόσταση 21 χιλιομέτρων Α. της Αλεξανδρούπολης (μέσω Εγνατίας), ανάμεσα στους οικισμούς Λουτρά Τραϊανούπολης (ΒΔ.) και Δορίσκος (Β.). Ανατολικά του χωριού περνάει ο ποταμός Έβρος και νότια ξεκινάει το Εθνικό Υδροτοπικό Πάρκο "Δέλτα Έβρου". Δυτικά του χωριού, προς τα Λουτρά Τραϊανούπολης και τη νότια πλευρά της ΕΟ Aλεξανδρουπόλεως- N. Oρεστιάδος, εντοπίστηκαν τμήματα της αρχαίας Εγνατίας. Μετά την Ελληνοτουρκική ανταλλαγή πληθυσμών του 1923 κατοικήθηκε από πρόσφυγες της Ανατολικής Θράκης και Σαρακατσάνους.

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Λουτρού. Σύμφωνα με το Σχέδιο Καλλικράτης διοικητικά, μαζί με τον  Δορίσκο αποτελούν την τοπική κοινότητα Δορίσκου που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχει 244 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Έμμα Έκσταϊν

Η **Έμμα Έκσταϊν** (γερμανικά: *Emma Eckstein*, 1865 - 1924) ήταν Αυστριακή συγγραφέας. Περισσότερο, όμως, είναι γνωστή, ως μία από τις σημαντικότερες ασθενείς του Σίγκμουντ Φρόιντ, ενώ για ένα σύντομο χρονικό διάστημα, γύρω στο 1897, έγινε κι αυτή ψυχαναλύτρια. Πλέον θεωρείται η πρώτη γυναίκα ψυχαναλύτρια στην ιστορία, ενώ υπήρξε και ασθενής και συνάδελφος του Φρόιντ. Ως ψυχαναλύτρια ασχολήθηκε κυρίως στον σεξουαλικό τομέα και με την κοινωνική υγιεινή, ενώ διεύρυνε την εξερεύνησή της στις ονειροπολήσεις, τις οποίες ονόμασε "παρασιτικά φυτά" και πώς αυτά επηρεάζουν τη ζωή των νέων κοριτσιών. Ο Έρνεστ Τζόουνς την εξίσωσε με τις Λου-Αντρεάς Σαλομέ και Τζοάν Ριβίρ και είπε ότι έπαιξε σημαντικό ρόλο στη ζωή του.

Γεννήθηκε στη Βιέννη μέσα σε μία γνωστή στην πόλη οικογένεια της μπουρζουαζίας, η οποία είχε σχέσεις με τον Φρόιντ. Ο αδελφός της Γκουστάβ Έκσταϊν ήταν σοσιαλδημοκράτης, ο οποίος είχε επαφές και με τον Καρλ Κάουτσκι, ενώ και η αδελφής της Τερέσα ήταν μία από τις πρώτες γυναίκες που μπήκαν στη βουλή.  Η ίδια ήταν ενεργό μέλος του γυναικείου κινήματος της πόλης, ενεργώντας με οργανώσεις όπως η *Dokumente der Frauen* και η *Neues Frauenleben*. Σε ηλικία 27 ετών επισκέφτηκε τον Φρόιντ ως ασθενής για τους ανεξήγητους πόνους στο στομάχι, άλλα ασαφή συμπτώματα, και ίσως μία ελαφρά κατάθλιψη, η οποία μπορεί να συσχετιζόταν με την εμμηνόρροια. Η διάγνωση ήταν ότι έπασχε από υστερία και ότι αυνανιζόταν σε υπερβολικό βαθμό (πράγμα που θεωρούταν ανθυγιεινό την εποχή).

Κατόπιν, προχώρησε σε μία επέμβαση στη μύτη μέσω του γιατρού Βίλχελμ Φίλες (που εμπιστευόταν ο Φρόιντ), αφήνοντάς την τελικά με δυσμορφία στη μύτη. Πρακτική που σήμερα ενάγεται στην ψευδοεπιστήμη. Το 1904, η Έκσταϊν κυκλοφόρησε κι ένα βιβλίο σχετικό με τη σεξουαλική εκπαίδευση σε ανηλίκους, ονόματι *Die Sexualfrage in der Erziehung des Kindes*.  Το 1910, η Έκσταϊν μετά από μία επέμβαση που της έγινε έμεινε σχεδόν ακινητοποιημένη στον καναπέ και απεβίωσε, το 1924, από εγκεφαλική αιμορραγία. Η βιογραφία της έχει εμπνεύσει τον συγγραφέα Τζόζεφ Σκίμπελ και τη συμπεριέλαβε στο βιβλίο του *A Curable Romantic*. Την ίδια χρονιά, ο Δανός μουσικός Άντρες Τοντ, κυκλοφόρησε τραγούδι για αυτήν.

## Παραπομπές


## Εξωτερικοί σύνδεσμοι
*K. R. Eissler, "Preliminary Remarks on Emma Eckstein's Case History"
*Text of letter from Freud to Fliess on the aftermath of Emma Eckstein's surgery 
*Transcript of Jeffrey Masson, editor of *The Complete Letters of Sigmund Freud to Wilhelm Fliess, 1887–1904*, telling Robyn Williams the story of Emma Eckstein's surgery on ABC Radio National (second broadcast 3 June 2006)

Κατηγορία:Αυστριακοί συγγραφείς
Επαρχία Ελ Μπαγιάντ

Το **Ελ Μπαγιάντ** () είναι επαρχία (*[[βιλάγια]]*) στην Αλγερία. Έλαβε το όνομά της από την πρωτεύουσα Ελ Μπαγιάντ. Περιβάλλεται από βουνά στα νότια, βόρεια και βορειοανατολικά της επαρχίας. Σύμφωνα με την απογραφή του 2008 έχει 228.624 κατοίκους, ενώ καλύπτει έκταση 78.870 χλμ².

## Διοικητική διαίρεση
Η επαρχία διαιρείται σε 8 διαμερίσματα (*[[Νταΐρα|νταΐρες]]*) τα οποία χωρίζονται περαιτέρω σε 22 *[[Κοινότητες της Αλγερίας|κοινότητες]]* ή δήμους.

### Διαμερίσματα

# Μπουαλέμ
# Μπουγκτόμπ
# Μπουσεμγκούν
# Μπρεζινά
# Σελαλά
# Ελ Αμπιόντ Σιντί Σεΐχ
# **[[Διαμέρισμα Ελ Μπαγιάντ|Ελ Μπαγιάντ]]**
# Ρογκασά

### Κοινότητες

# Αρμπαουέτ
# Αΐν Ελ Οράκ
# Μπουαλέμ
# Μπουγκτόμπ
# Μπουσεμγκούν
# Μπρεζινά
# Σεγκουίγκ
# Σελαλά
# Ελ Αμπιόντ Σιντί Σεΐχ
# **[[Ελ Μπαγιάντ]]**
# Ελ Μπνουντ
# Ελ Χεϊτέρ
# Ελ Μαχαρά
# Γκασούλ
# Κεφ Λαχμάρ
# Κρακντά
# Ρογκασά
# Σιντί Αμέρ
# Σιντί Σλιμάν
# Σιντί Ταϊφούρ
# Στιτέν
# Τουσμουλίν

## Παραπομπές



Ελ Μπαγιαντ
Υφυπουργός Παρά τω Προέδρω (Κύπρος)

Ο **Υφυπουργός παρά τω Προέδρω** αποτελεί μια υπουργική θέση στην Κυβέρνηση της Κύπρου.

## Διατελέσαντες υφυπουργοί
Ο πίνακας που ακολουθεί παρουσιάζει όλους τους Υφυπουργούς παρά τω Προέδρω έως σήμερα.

## Υφυπουργός Παρά τω Αντιπροέδρω
Την περίοδο 1960-1963 που οι Τουρκοκύπριοι συμμετείχαν στην κυπριακή κυβέρνηση, υπήρχε και η θέση του Υφυπουργού Παρά τω Αντιπροέδρω. Στη θέση αυτή υπήρξε μόνο ο Τζεμάλ Μουφτιζατέ. Αντιπρόεδρος της κυβέρνησης ήταν ο Φαζίλ Κιουτσούκ.

## Παραπομπές

Τουρισμου
Ντόσα Ζούνιορ

Ο **Ντόσα Μόμαντ Όμαρ Χάσαμο Ζούνιορ** (πορτογαλικά:*Dossa Momad Omar Hassamo Júnior*, γενν. στις 28 Ιουλίου 1986), γνωστός ως **Ντόσα Ζούνιορ**, είναι Κύπριος-Πορτογάλος πρωήν επαγγελματίας ποδοσφαιριστής, ο οποίος αγωνιζόταν ως κεντρικός αμυντικός. 

## Σταδιοδρομία σε συλλόγους
Ο Ντόσα Ζούνιορ ξεκίνησε την επαγγελματική του σταδιοδρομία με την Ιμορτάλ, την μοναδική πορτογαλική ομάδα που αγωνίστηκε, με την οποία αγωνίστηκε στην 3η κατηγορία τη σεζόν 2005-06. Στη συνέχεια, μετακόμισε στην Κύπρο, υπογράφοντας με τον Διγενή Ακρίτα Μόρφου στην Α' Κατηγορία, με τον οποίο υπέστη υποβιβασμό. 

Την επόμενη χρονιά, εντάχθηκε στην ΑΕ Πάφου. Το 2009 υπέγραψε συμβόλαιο με την ΑΕΛ Λεμεσού, με την οποία σημείωσε τρία γκολ σε 28 αγώνες τη σεζόν 2011-12, για να βοηθήσει την ομάδα να κερδίσει το πρωτάθλημα, μετά από 44 χρόνια. 

Στις 10 Ιουνίου 2015, μετά από δύο χρόνια στην Εκστρακλάσα με τη Λέγκια Βαρσοβίας, ο Ντόσα εντάχθηκε στην τουρκική Κόνιασπορ. Τον Ιανουάριο του 2016, εντάχθηκε στην Εσκίσεχιρσπορ με δανεισμό μέχρι το τέλος της σεζόν. 

Στις 7 Αυγούστου 2016, επέστρεψε στην Κύπρο και υπέγραψε συμβόλαιο με την ΑΕΛ Λεμεσού. 

## Διεθνής σταδιοδρομία
Το 2012, μετά από μία εκτεταμένη σταδιοδρομία στην Κύπρο, ο Ντόσα Ζούνιορ απέκτησε την κυπριακή υπηκοότητα και ακολούθως κλήθηκε και αγωνίστηκε στην Εθνική Κύπρου. 

## Παραπομπές


## Εξωτερικοί σύνδεσμοι
* 
* 
* 
* Προφίλ στο Transfermarkt.com

Κατηγορία:Κύπριοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Κύπριοι πορτογαλικής καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ιμορτάλ ΝΚ
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Κόνιασπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Εσκισεχίρσπορ
Κατηγορία:Πολιτογραφημένοι πολίτες της Κύπρου
Επαρχία Ιλιζί

Το **Ιλιζί** () είναι επαρχία (*[[βιλάγια]]*) στη νοτιοανατολική άκρη της Αλγερίας. Έλαβε το όνομά της από την ομώνυμη πρωτεύουσά της. Συνορεύει με την επαρχία Ουάργκλα στα βόρεια, την Τυνησία στα βορειοανατολικά, τη Λιβύη ανατολικά, τον Νίγηρα νοτιοανατολικά και την επαρχία Ταμανρασσέτ στα νότια και στα δυτικά. Σύμφωνα με την απογραφή του 2008, η επαρχία έχει πληθυσμό 52.333 κατοίκων με ετήσιο ρυθμό ανάπτυξης 4,46%. Καλύπτει έκταση 285.000 χλμ². 

## Διοικητική διαίρεση
Η επαρχία χωρίζεται σε 3 διαμερίσματα (*[[Νταΐρα|νταΐρες]]*) τα οποία χωρίζονται περαιτέρω σε 6 *[[Κοινότητες της Αλγερίας|κοινότητες]]* ή δήμους. 

### Διαμερίσματα
100px|δεξιά
# Ντζανέτ
# **[[Διαμέρισμα Ιλιζί|Ιλιζί]]** (*διαμέρισμα-κοινότητα*)
# Ιν Αμένας

### Κοινότητες
# Μπορτζ Ελ Χουασέ
# Μπορτζ Ομάρ Ντρις
# Ντεμπντέμπ
# Ντζανέτ
# **[[Ιλιζί]]**
# Ιν Αμένας

## Φυσικοί πόροι
Η περιοχή είναι πλούσια σε φυσικό αέριο. Ένα από τα πλέον ελπιδοφόρα πεδία παραγωγής φυσικού αερίου είναι το Πεδίο φυσικού αερίου Αΐν Τσιλά, από το οποίο το 57% ανήκει στην ιρλανδική εταιρεία Petroceltic International, το 18% στην ιταλική εταιρεία Enel και το υπόλοιπο στην αλγερινή κρατική εταιρεία Sonatrach. 

## Παραπομπές



Ιλιζι
Μία Σωτηρίου

Η **Μία Σωτηρίου** είναι Αγγλίδα μουσικός και ηθοποιός ελληνικής καταγωγής. 

## Σταδιοδρομία
Γεννήθηκε στο Λονδίνο και σπούδασε πιάνο στο Βασιλικό Κολλέγιο Μουσικής και Αγγλικά στο Πανεπιστήμιο της Οξφόρδης. Έχει γράψει μουσική και έπαιξε σε πολυάριθμες παραγωγές σκηνών, συμπεριλαμβανομένων των *Stags και Hens,* *Blood Red Roses* και *Lennon* του Μπομπ Ίτον, όπου έπαιξε την Γιόκο Όνο. Η μουσική της για το *La Lupa* (2001)  και το *THe dYsFUnCKshOnalZ!* (2007) αναφέρθηκαν θετικώς στις κριτικές. 

Στην οθόνη, ανάμεσα σε άλλους ρόλους, η Σωτηρίου εμφανίστηκε στον υποστηρικτικό ρόλο της Αρίνα στη μουσική ταινία *[[Mamma Mia! Η Ταινία|Mamma Mia!]]* (2008), για την οποία επίσης εργάστηκε ως προπονήτρια φωνής. Στην τηλεόραση, έπαιξε ως Paula Campbell στο *[[EastEnders]]* (2003), ως Δρ. Sanghita Parma στο *[[Holby City]]* (2007) και ως Mirri Maz Duur στο *[[Game of Thrones]]* (2011), μεταξύ άλλων παραγωγών. 

## Παραπομπές


## Εξωτερικοί σύνδεσμοι
* 

Κατηγορία:Αγγλίδες ηθοποιοί μουσικού θεάτρου
Κατηγορία:Αγγλίδες ηθοποιοί τηλεόρασης
Κατηγορία:Άγγλοι μουσικοί
Κατηγορία:Άγγλοι συνθέτες
Κατηγορία:Άγγλοι ελληνικής καταγωγής
Κατηγορία:Απόφοιτοι του Πανεπιστημίου της Οξφόρδης
Κατάλογος τραγουδιών στην κορυφή του Billboard Hot 100 (1965)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. 

Το έτος 1965, συνολικά  14 καλλιτέχνες και συγκροτήματα πέτυχαν να έχουν τραγούδι τους στην πρώτη θέση του καταλόγου επιτυχιών, όπως οι Πετούλα Κλαρκ, The Righteous Brothers, Γκάρι Λιούις & the Playboys, The Temptations, Freddie and the Dreamers, Γουέιν Φοντάνα και οι Mindbenders, Herman's Hermits, The Four Tops, The Byrds, The Rolling Stones, Sonny & Cher, Μπάρι ΜακΓκουάιρ, The McCoys και The Dave Clark Five. 

Τα συγκροτήματα που είχαν περισσότερα από ένα τραγούδι στο νούμερο ένα την χρονιά αυτή ήταν οι Beatles, οι Supremes, οι Byrds και οι Rolling Stones , με αμφότερους τους Beatles και τους Supremes να έχουν τα περισσότερα (4), με τους  Byrds και τους Rolling Stones να ακολουθούν με δύο.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()
**Joel Whitburn Presents the Billboard Hot 100 Charts: The Sixties* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016.

1965
The Emperor Waltz

Το ***The Emperor Waltz*** (γερμανικά: *Ich küsse Ihre Hand, Madame*) είναι αμερικανική μουσική ταινία του 1948, σε σκηνοθεσία Μπίλι Γουάιλντερ. Το σενάριο γράφτηκε από τον ίδιο τον σκηνοθέτη, σε συνεργασία με τον Τσαρλς Μπράκετ, με τον τελευταίο να είναι και ο παραγωγός του έργου. Στην ταινία πρωταγωνιστούν οι Μπινγκ Κρόσμπι και Τζόαν Φοντέιν. Η ταινία αφορά έναν Αμερικανικό πωλητή γραμμοφώνων, ο οποίος βρίσκεται στην Αυστρία και προσπαθεί να πουλήσει ένα γραμμόφωνο στον Φραγκίσκο Ιωσήφ Α΄ της Αυστρίας, ώστε το εν λόγω προϊόν να γίνει περιζήτητο στην Αυστρία. Κατά τα άλλα, η παραγωγή και η διανομή της ταινίας έγιναν από την Paramount Pictures, ενώ τη μουσική έγραψε ο Βίκτορ Γιανγκ.

Τα γυρίσματα της ταινίας ξεκίνησαν το 1946 κι έλαβαν μέρος στο Jasper National Park, του Καναδά. Τα φυτά που έμπαιναν στα πλάνα της ταινίας δεν ικανοποίησαν τον σκηνοθέτη, με την παραγωγή να χαλάει 20.000 δολάρια στη μεταφορά και φύτευση πεύκων, ενώ φύτεψε και 4.000 μαργαρίτες. Στην παραγωγή επίσης υπήρξαν και κάποια θέματα τον Κρόσμπι, ο οποίος ήταν ακατάδεκτος τόσο με τους συμπρωταγωνιστές του όσο και με τον σκηνοθέτη. Ο Γουάιλντερ, στον απολογισμό του, θεωρεί πως δεν πέτυχε πλήρως αυτό που ήθελε με την ταινία. Παρόλα αυτά, την Άνοιξη του 1948, η ταινία έκανε την πρεμιέρα της σε Λονδίνο, Νέα Υόρκη και Λος Άντζελες. Ενώ, το τραγούδι "The Kiss in Your Eyes", κατάφερε να γίνει κάπως δημοφιλές. 

Η ταινία θεωρείται εισπρακτικά επιτυχημένη, καταλαμβάνοντας την 14η θέση στο box-office του 1948 και εισπράττοντας $3,209,000. Ενώ και οι κριτικές που δέχτηκε ήταν οι περισσότερες θετικές, και κατά την κυκλοφορία του και κατοπινές. Το 1949, η ταινία υπήρξε υποψήφια για Όσκαρ Καλύτερης Ενδυμασίας σε Έγχρωμη Ταινία, αλλά αντί αυτού, το κέρδισε η ταινία *Joan of Arc* (1948). Ενώ είχε υποψηφιότητα και για άλλο ένα ακόμα όσκαρ στην Κατηγορία Καλύτερης Μουσικής σε Μουσική Ταινία, αλλά το έχασε από την ταινία *Easter Parade* (1948). Επίσης, υποψήφιοι υπήρξαν για το σενάριο τους οι Γουάιλντερ και Μπράκετ από τα Βραβεία Writers Guild of America, στην κατηγορία Καλύτερο Σενάριο Μουσικής Ταινίας, αλλά το έχασαν από την *Easter Parade*.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1948
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1940
Κατηγορία:Αμερικανικές μουσικές κωμικές ταινίες
Κατηγορία:Ταινίες γυρισμένες στον Καναδά
Κατηγορία:Ταινίες σε σκηνοθεσία Μπίλι Γουάιλντερ
Κατηγορία:Ταινίες παραγωγής Paramount Pictures
Κατηγορία:Αμερικανικές ασπρόμαυρες ταινίες
Κατηγορία:Ταινίες σχετικά με σκύλους
Ιερά Μονή Κοιμήσεως Θεοτόκου - Παναγίας του Έβρου

Η Ιερά Μονή **Κοίμηση Θεοτόκου** ή **Ιερά Μονή Παναγίας Έβρου** ή Μονή Κοίμησης της Θεοτόκου Μάκρης βρίσκεται στην Θράκη, στην παραλία της Μάκρης σε απόσταση 16 χλμ. δυτικά από την Αλεξανδρούπολη. Είναι κτισμένη ανάμεσα στους οικισμούς Παραλία Δικελλών και Πανόραμα, ενώ στα βόρεια περνάει η Εγνατία Οδός.

## Ιστορία
Η Μονή είναι γυναικεία, ιδρύθηκε το 1980, λειτουργεί από το 1983 και υπάγεται στην Ιερά Μητρόπολη Αλεξανδρουπόλεως, Τραϊανουπόλεως και Σαμοθράκης. Μεταξύ 1978 και 1981 κτίστηκαν οι βασικοί χώροι και το καθολικό όπου υπάρχει εφέστιος εικόνα της "Παναγίας του Έβρου", φιλοτεχνημένη επάνω σε κατεστραμμένο ξύλο παλαιότερης εικόνας από το Άγιο Όρος. Ο Μικρασιατικής καταγωγής π. Πολύκαρπος Μαντζάρογλου αποδεχόμενος την πρόσκληση του τότε Μητροπολίτου Αλεξανδρουπόλεως Ανθίμου ανέλαβε να επανδρώσει και να καθοδηγήσει πνευματικά τη Μονή Παναγίας του Έβρου, καθώς στην Μητρόπολη Αλεξανδρουπόλεως δεν υπήρχε έως τότε καμία μονή.  Διετέλεσε πνευματικός πατέρας της Αδελφότητας από το 1983 μέχρι την κοίμησή του το 2012. Η Μονή είναι αφιερωμένη στην Κοίμηση της Θεοτόκου, πανηγυρίζει στις 23 Αυγούστου. Οι μοναχές απασχολούνται με την  αγιογραφία, την ιερορραπτική, την κεντητική, την κηροπλαστική, την κηπουρική καθώς και άλλες δραστηριότητες.

## Διοικητικά
Η μονή απογράφεται με την ονομασία *Κοίμηση Θεοτόκου* ως ξεχωριστός οικισμός από το 1981 και σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης ενώ με την απογραφή 2011 έχει πληθυσμό 40 μοναχές.

## Παραπομπές


Κατηγορία:Δήμος Αλεξανδρούπολης
Κατηγορία:Μονές της περιφερειακής ενότητας Έβρου
Κατηγορία:Μονές της Μητρόπολης Αλεξανδρουπόλεως, Τραϊανουπόλεως και Σαμοθράκης
Παραλία Δικελλών Έβρου

Η **Παραλία Δικελλών** ή **Παραλία Δίκελλα** είναι παραθαλάσσιος οικισμός της Θράκης στην Περιφερειακή Ενότητα Έβρου.

## Γεωγραφία - Αξιοθέατα
Η Παραλία Δικελλών βρίσκεται στα παράλια του Θρακικού πελάγους και απέχει 19 χιλιόμετρα δυτικά της Αλεξανδρούπολης. Αποτελεί παραθεριστικό προορισμό των Δικέλλων (Β.) και της Αλεξανδρούπολης. Η παραλία τους είναι οργανωμένη και παρέχονται τουριστικές υποδομές (γήπεδο beach volley, αναψυκτήρια, beach bar, ξαπλώστρες και ομπρέλες). Προς τα δυτικά και σε απόσταση περίπου 7 χλμ. βρίσκεται ο αρχαιολογικός χώρος Μεσημβρίας - Ζώνης που ταυτίζεται με την αρχαία Ζώνη και ανατολικά η Μονή Παναγίας Έβρου μαζί με τις κατασκηνώσεις της Μητρόπολης Αλεξανδρούπολης. Ως οικισμός απογράφεται επίσημα για πρώτη φορά το 1991 στην τότε κοινότητα Μάκρης. Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 102 κατοίκους.

## Εξωτερικοί σύνδεσμοι

* Αλεξανδρούπολη virtual tour  από τον ιστότοπο https://vr360.gr/

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Happy Tree Friends

Το **Happy Tree Friends** είναι αμερικανική κινουμένων σχεδίων για ενήλικες που δημιουργήθηκε από τους Όμπρει Άνκρουμ, Ρόουντ Μοντίχο και Κενν Ναβάρο και αναπτύχθηκε από τους Μοντίχο, Ναβάρο και Ουόρεν Γκραφ για την Mondo Media. Η σειρά είναι δημοφιλής στο YouTube.

Η σειρά περιλαμβάνει χαριτωμένα ανθρωπομορφικά ζώα των δέντρων, σε χώρους παρόμοιους με παιδικές παραστάσεις, τα οποία ξαφνικά υφίστανται ακραία βίαιες καταστάσεις. Κάθε επεισόδιο περιστρέφεται γύρω από χαρακτήρες που υποφέρουν από τυχαίο ή σκόπιμο πόνο ή ακρωτηριασμό.

## Παραπομπές


## Εξωτερικοί σύνδεσμοι
*''Happy Tree Friends'' at Mondo Media

Κατηγορία:Κινούμενα σχέδια
Κατηγορία:Διαδικτυακές σειρές
Ζηλωτές της Θεσσαλονίκης

Οι **Ζηλωτές** ήταν πολιτική ομάδα, που κυριάρχησε στις πολιτικές εξελίξεις στη Θεσσαλονίκη από το 1342 έως το 1350. Οι σύγχρονες πηγές, ιδιαίτερα οι αντι-Ζηλωτές, παρέχουν ελάχιστες πληροφορίες για την κυβέρνηση των Ζηλωτών της Θεσσαλονίκης. Οι Ζηλωτές κατόρθωσαν να δημιουργήσουν μία αποτελεσματική πολιτική αυτονομία για οκτώ χρόνια: κατασχέθηκαν τα περιουσιακά στοιχεία της αριστοκρατίας και έγινε ανακατανομή του πλούτου της. Στο παρελθόν είχε υποστηριχθεί ότι οι Ζηλωτές είχαν ένα είδος προγράμματος κοινωνικής μεταρρύθμισης, αλλά οι πηγές είναι ελάχιστες. Πολλοί από αυτούς τους ισχυρισμούς βασίστηκαν σε μία συζήτηση του λόγιου Νικόλαου Καβάσιλα, που τελικά φαίνεται ότι δεν είχε καμία σχέση με την εξέγερση των Ζηλωτών, αλλά συντάχθηκε πολλές δεκαετίες αργότερα.

## Το ιστορικό πλαίσιο

## Άνοδος και καθιέρωση του καθεστώτος των Ζηλωτών

## Το τέλος

## Αναφορές

## Πηγές
* 
* 
* 
* 
* 
* 
* 
* 
* 

## Αναφορές


Κατηγορία:Ιστορία της Θεσσαλονίκης
Βραβεία της Ένωσης Κριτικών Κινηματογράφου της Νέας Υόρκης 1955

Τα **21α Βραβεία της Ένωσης Κριτικών Κινηματογράφου της Νέας Υόρκης** (αγγλικά: New York Film Critics Circle Awards), που ανακοινώθηκαν στις 27 Δεκεμβρίου 1955, απονεμήθηκαν στις 21 Ιανουαρίου 1956, τιμώντας την καλύτερη κινηματογραφική παραγωγή του 1955. 

## Νικητές
**Καλύτερη Ταινία**
**[[Μάρτι]]*

**Καλύτερος Α' Ανδρικός Ρόλος**
*Έρνεστ Μποργκνάιν - *[[Μάρτι]]*

**Καλύτερος Α' Γυναικείος Ρόλος**
*Άννα Μανιάνι - *[[Το στιγματισμένο ρόδο]]*

**Καλύτερη Σκηνοθεσία**
*Ντέιβιντ Λην - *[[Διακοπές στη Βενετία]]*

**Καλύτερη Ξενόγλωσση Ταινία**
**[[Οι διαβολογυναίκες (ταινία)|Οι διαβολογυναίκες]]* • Γαλλία
**[[Ό,τι μου αρνήθηκαν οι άνθρωποι]]* • Ιταλία

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου της Νέας Υόρκης
Κατηγορία:Κινηματογραφικά γεγονότα του 1955
Βραβεία της Ένωσης Κριτικών Κινηματογράφου της Νέας Υόρκης 1956

Τα **22α Βραβεία της Ένωσης Κριτικών Κινηματογράφου της Νέας Υόρκης** (αγγλικά: New York Film Critics Circle Awards), που ανακοινώθηκαν στις 27 Δεκεμβρίου 1956, απονεμήθηκαν στις 19 Ιανουαρίου 1957, τιμώντας την καλύτερη κινηματογραφική παραγωγή του 1956.

## Νικητές
**Καλύτερη Ταινία**
**[[Ο γύρος του κόσμου σε 80 μέρες (ταινία 1956)|Ο γύρος του κόσμου σε 80 μέρες]]*

**Καλύτερος Α' Ανδρικός Ρόλος**
*Κερκ Ντάγκλας - *[[Η ζωή ενός ανθρώπου]]*

**Καλύτερος Α' Γυναικείος Ρόλος**
*Ίνγκριντ Μπέργκμαν - *[[Αναστασία (ταινία, 1956)|Αναστασία]]*

**Καλύτερη Σκηνοθεσία**
*Τζον Χιούστον - *[[Μόμπι Ντικ (ταινία)|Μόμπι Ντικ]]*

**Καλύτερο Σενάριο**
*S. J. Perelman - *[[Ο γύρος του κόσμου σε 80 μέρες (ταινία 1956)|Ο γύρος του κόσμου σε 80 μέρες]]*

**Καλύτερη Ξενόγλωσση Ταινία**
**[[Λα Στράντα]]* • Ιταλία

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου της Νέας Υόρκης
Κατηγορία:Κινηματογραφικά γεγονότα του 1956